
Silarsuup pinngortitaanera. 

IPileqqaarneranni Guutip qilak nunarsuar- 
lu pinngortippai. 2 Nunarsuaq taamani 
soqanngilaq ilisarsaananilu, taarnerullu itiner- 
suaq qulangerpaa; Guutillu anersaavata erngit 
qulangersimavai. 3 Taava Guuti oqarpoq: 
»Qaammarli!« Qaammarporlu. 4 Guutip ta- 
kuaa qaamasoq ajunngitsoq, qaamasorlu taar- 
tumit avissaartippaa. 5 Guutip qaamasoq ullor- 
mik taavaa taartorlu unnuamik taallugu. Un- 
nunngorpoq ullaanngorlunilu, ullut siulliat. 

6 Guuti oqarpoq: »Qilaanngusaasaq pin- 
ngorli imernik avissaartitsisussaq.« Taamaali- 
vorlu. 7 Guutip qilaanngusaasaq pinngortip- 
paa, taamalu erngit avissaarput qilaanngusaa- 
sap ataaniilerlutik qulaaniilerlutillu. 8 Guutillu 
qilaanngusaasaq qilammik taavaa. Unnun- 
ngorpoq ullaanngorlunilu, ullut aappaat. 

9 Guuti oqarpoq: »Erngit qilaap ataaniittut 
ataatsimut katersorlit nuna panertoq takussaa- 
leqqullugu.« 10 Taamaalivorlu. Guutip paner- 
toq nunamik taavaa erngillu ataatsimut kater- 
suuttut immamik taallugit. n Guutillu takuaa 
ajunngitsoq. 

Guuti oqarpoq: »Nuna qorsunngorli, naa- 
sunik naatsiiassartalinnik orpinnillu kigutilin- 
nik paarnaqartunik nuna naasoqalerli.« ^Taa- 
maalivorlu. Nunap naasut qorsooqqissut 
naatsiiassartallit assigiinngitsukkuutaarlugit 
orpiillu kigutilinnik paarnallit assigiinngitsuk- 
kuutaarlugit naatippai. 13 Guutillu takuaa 
ajunngitsoq. Unnunngorpoq ullaanngorlunilu, 
ullut pingajuat. 

14 Guuti oqarpoq: »Qilammi qaammaqqutit 
ullormik unnuamillu avissaartitsisussat pin- 
ngorlit - nalliuttunut, ullunut ukiunullu na- 
lunaaqutissat, 15 qilammi qaamasuullutik nu- 
namut qaammaqqutissat.« Taamaalivorlu. 
16 Guutip pinngortippai qaammaqqussuit taak- 
ku marluk, anneq ullormut naalagaasussaq 
minnerlu unnuamut, ullorissallu. 17 Guutip 
qilammut inissippai nunamut qaammaqqu- 
taaqqullugit, 18 ullormut unnuamullu naala- 
gaaqqullugit, qaamasumik taartumillu avis- 
saartitseqqullugit. 19 Guutillu takuaa ajun- 
ngitsoq. Unnunngorpoq ullaanngorlunilu, 
ullut sisamaat. 

20 Guuti oqarpoq: »Imaq uumassuseqartu- 



nik ujamerialerli, timmissallu timmilit nunap 
qulaani qilaap ataani.« Taamaalivorlu. 
21 Guutip pinngortippai imarmiut angisuut 
uumassuseqartullu immami ujameriattut assi- 
giinngitsukkuutaarlugit, sulullillu tamaasa 
assigiinngitsukkuutaarlugit. Guutillu takuaa 
ajunngitsoq, 22 pilluaqquaalu oqarluni: »Ki- 
nguaassiorlusi amerliartoritsi imaq tamakker- 
lugu, timmissallu nunami amerliartorlit.« 
23 Unnunngorpoq ullaanngorlunilu, ullut talli- 
maat. 

24 Guuti oqarpoq: »Nunap pilersilligit uu- 
massuseqartut assigiinngitsukkuutaat tamaasa: 
Nersutaatit paarmortullu nersutillu nujuartat 
assigiinngitsukkuutaarlugit. « 25 Taamaalivorlu. 
Guutip pilersippai nersutit nujuartat tamaasa 
assigiinngitsukkuutaarlugit, nersutaatillu ta- 
maasa nunamilu paarmortut tamaasa assigiin- 
ngitsukkuutaarlugit. Guutillu takuaa ajun- 
ngitsoq. 

26 Guuti oqarpoq: »Inunnik pinngortitsisa 
immitsinnik assililluta uatsitut ittussanik, naa- 
lagaasussanik aalisakkanut immamiittunut 
timmissanullu qilaap ataaniittunut nersutaati- 
nullu nersutinullu nujuartanut nunamiittunut 
tamanut nunamilu paarmortunut tamanut.« 
27 Guutip inuk pinngortippaa imminik assilil- 
luni; imminik assililluni pinngortippaa. Pin- 
ngortippai tassaatillugit angut arnarlu. 

28 Guutillu pilluaqquai oqarfigalugit: »Ki- 
nguaassiorlusi amerliartoritsi nuna tamakker- 
lugu ilissinnullu naalatsigitillugu; naalagaa- 
gitsilu aalisakkanut immamiittunut timmissa- 
nullu qilaap ataaniittunut nersutinullu nunami 
aalasunut tamanut. « 

29 Guuti oqarpoq: »Maanna ilissinnut tun- 
niuppakka naasut naatsiiassartallit tamaasa 
nunarsuarmi tamarmi orpiillu kigutilinnik 
paarnaqartut tamaasa; taakku nerisarissavasi. 
30 Nunalli nersutaanut nujuartanut timmissa- 
nullu qilaap ataaniittunut tamanut nunamilu 
paarmortunut uumassuseqartunut tamanut 
naasut qorsooqqissut tamaasa tunniuppakka 
nerisareqqullugit.« 31 Taamaalivorlu. Guutillu 
pinngortitani tamaasa isigai, ilumullu ajun- 
ngingaarput. Unnunngorpoq ullaanngorluni- 
lu, ullut arfernat. 

2Taamaalilluni qilaap nunallu katersarpas- 
suisalu tamarmik pinngortitaanerat naam- 
massivoq. 2 Ullut arfineq-aappaanni Guutip 
suliani naammassereersimavai. Sulianilu ta- 

maasa naammassereerlugit ullut arflneq-aap- 
paanni qasuersaarpoq. 3 Guutip ullut arfineq- 
aappaat pilluaqquaa illernartillugulu, pinngor- 
titsinini naammassereerlugu qasuersaarflgiga- 
miuk. 4 Tassa qilaap nunarsuullu pinngortitaa- 
nerisa oqaluttuarisaanerat. 

Inuit Edenimiinnerat. 

5 Taamani Guutip Naalakkap nunarsuaq qilal- 
lu pinngortimmagit nunami suli orpeqanngi- 
laq sulilu naasunik nunami naasoqarsimanani, 
tassa Guuti Naalagaq suli nunamut siallertit- 
sinngimmat inoqanngimmallu nunamik nag- 
gorissaasussanik. 6 Puilasorli nunamit pui- 
lalerpoq nunap tamarmi qaava masatserlugu. 
7 Taava Guuti Naalagaq inuliorpoq issumit, 
sorluisigullu anersaarnermik uumassutaasu- 
mik sulluarlugu. Taamaalilluni inuk pinngor- 
titanngorpoq uumassuseqartoq. 

8 Guuti Naalagaq Edenimi naatsiiviliorpoq 
kangiani, inulianilu tassunga pisippaa. 
9 Guutip Naalakkap nunamit naalersippai or- 
piit tamalaat takorannersut neriffigiuminartut, 
aamma orpik inuussutaasoq naatsiiviup qeq- 
qaniittoq, orpillu ajunngitsumik ajortumillu 
nalujunnaarutaasoq. 10 Kuussuup Edenimit 
aallaaveqalersup naatsiivik imerterpaa, avataa- 
nilu sisamanik kuussuaqalerpoq tassannga 
pisunik. n Kuuk siulleq Pisjonimik taaguute- 
qarpoq. Taanna nuna Havila tamaat aqqusaar- 
lugu kuuppoq. 12 Tassani kuulteqarpoq, (nu- 
nallu taassuma kuultia ajunngeqaaq), bedeli- 
umeqarluni sjohamimillu ujaraqarluni. 
13 Kuup aappaa Gihonimik taaguuteqarpoq. 
Taanna nuna Etiopia tamaat aqqusaarlugu 
kuuppoq. 14 Kuuit pingajuat Tigrisimik taa- 
guuteqarpoq. Taanna Assyriap kangiagut 
kuuppoq. Kuuit sisamaat tassa Eufrat. 

15 Guutip Naalakkap inuk naatsiivimmut 
Edenimut pisippaa taassumunnga naggoris- 
saqqullugu paareqqullugulu. 16 Guutillu Naa- 
lakkap inuk mianersoqquaa oqarluni: 17 »Naat- 
siiviup orpii tamaasa neriffigisinnaavatit, ki- 
sianni orpik ajunngitsumillu ajortumillu na- 
lujunnaarutaasoq neriffigissanngilat, neriffigi- 
galuarukkumi toqussaatit . « 

18 Guuti Naalagaq oqarpoq: »Iluanngilaq 
inuk kisimiimmat, ikiortissiussavara taassu- 
munnga tulluartumik.« 19 Guutillu Naalakkap 
issumit nersutit nujuartat tamaasa timmissallu 
qilaap ataaniittut tamaasa pilersikkamigit 
inummukaappai takujumallugu qanoq taaju- 
maarnerai. Inuullu uumassuseqartunut assi- 

2,7 Inuk hebraeerisut: adam. Issoq hebraeerisut: adama. 



giinngitsunut taaguutigititai taakkua ateriler- 
paat. 20 Taamaalilluni inuup nersutaatit tamaa- 
sa timmissallu qilaap ataaniittut nersutillu 
nujuartat tamaasa taaguusersorpai. Imminulli 
tulluartumik ikiortissarsinngilaq. 21 Taava 
Guutip Naalakkap inuk itisuumik sinitsippaa, 
sinitsillugulu najungasuisa ilaat tiguaa inaalu 
uinimmik milillugu. 22 Guutillu Naalakkap 
najungasoq inummit tigusani arnaliaraa, taan- 
nalu inummukaappaa. 
23 Taava inuk oqarpoq: 

»Aatsaat tassa saaneq saanerma ilaa 

uinillu uinimma ilaa. 

Una arnamik taaneqassaaq 

angummit tigusaagami.« 

24 Tamanna pillugu angutip ataatani anaana- 
nilu qimallugit nuliani attavigissavaa, uinin- 
ngussappullu ataaseq. 

25 Angut arnarlu tamaqanngillat, tamannali 
kanngunartuutinngilaat . 

Inuit ajortilinngornerat. 

3Pulateriaarsuk nersutinit nujuartanit Guu- 
tip Naalakkap pinngortitaanit tamanit 
peqqusersuuneruvoq; arnarlu oqarfigaa: »I- 
lumununa Guutip naatsiiviup orpiisa arlaan- 
naalluunniit neriffigeqqunngikkaa?« 2 Arnap 
akivaa: »Naatsiiviup orpiisa paarnaannik neri- 
sinnaatitaavugut, 3 taamaallaat orpiup naatsii- 
viup qeqqaniittup paarnai pillugit Guuti oqar- 
poq: Taakku nerissanngilasi attornagilluun- 
niit, toqoqqunasi.« 4 5 Taava pulateriaarsuup 
arnaq oqarfigaa: »Naamik, toqussanngivippu- 
si. Guutiuna taama oqartoq nalunnginnamiuk 
neriffigigaluarussiuk isisi uisitaajumaartut 
Guutisullu ilerumaartusi ajunngitsoq ajortorlu 
nalujunnaassallugit.« 6 Arnallu orpik qiviarlu- 
gu paasigamiuk neriffigiuminarlunilu isigiu- 
minarlunilu sianisuunnguutissaqqissoq paar- 
naasa ilaannik tigusivoq nerillunilu, aammat- 
taarlu uini saniminiittoq tunillugu; taannalu 
aamma nerivoq. 7 Taava isaat uisitaapput, ma- 
lugilerpullu tamaqaratik. Taamaattumik or- 
piup figenillip pilutaanik katiteripput uppate- 
qusiullugillu. 

8 Unnulerluni nillataarnerulermat Guuti 
Naalagaq naatsiivimmi angalaarpaluttoq tusaa- 
lerpaat. Taava angut nulialu Guutimut Naa- 
lakkamut takoqqunatik isertorput naatsiiviup 
orpiisa akornannut. 9 Guutip Naalakkap angut 
qaaqquaa suaarluni: »Sumiippit?« 10 Angut 

2,23 Arnaq: Hebraeerisut Isjsja. Angut: Hebraeerisut Isj. 
3,5 Ajunngitsoq ajortorlu nalujunnaassallugit: Aamma ima 
isumaqarsinnaavoq : Nalusaqanngitsunngorlusi . 

akivoq: »Naatsiivimmi tusaalerakkit siooraler- 
lunga isertorpunga tamaqannginnama.« H Guu- 
tip aperaa: »Kia oqarfigigamisit tamaqanngit- 
sutit? Orpimmit neriffigeqqunngisannit neriga- 
vit?« 12 Angut akivoq: »Arnap uannut tunnius- 
savit orpiup taassuma paarnaanik tunimmanga 
nerivunga.« 13 Taava Guutip Naalakkap arnaq 
aperaa: »Qanoruna iliortutit?« Arnarlu aki- 
voq: »Pulateriaarsuup ussermanga nerivunga.« 
14 Guutip pulateriaarsuk oqarfigaa: 

»Taamaalioravit perloqqunarsigit 

immikkoortitaallutit 

nersutaatinit tamanit 

nersutinillu nujuartanit tamanit. 

Paarmorlutit angalassaatit 

issumillu nerisaqarlutit ullussatit naallugit. 
15 Akerariissikkumaarpassi illit arnarlu, 

illit kinguaassatit taassumalu kinguaassai. 

Taakkua niaqqut aserortissavaat, 

illilli kimmiisigut keeriartarumaarpatit.« 
16 Guutip arnaq ima oqarfigaa: 

»Naartuninni amerlaqisunik 

ippigusuuteqartittarumaarpagit . 

Anniarlutit ernisarumaarputit; 

uiit pilerissuseqarfigissavat, 

taannali ilinnut naalagaassaaq.« 
17 Angut ima oqarfigaa: 

»Nuliat naalallugu nerigavit 

orpiup nerifflgeqqunngisama paarnaanik, 

narsaat perloqqunarsili illit pisuullutit; 

erloqillutit inuutissarsiorflgissavat 

inuunerit naatserlugu. 
18 Kapinartulinnik naasupilunnillu 

naatitaqassaaq ilinnut, 

narsaammilu naatitat nerisarissavatit. 
19 Kiakkiullugu nerisassarsiussaatit 

issumut uterserlutit, tassannga pigavit. 

Issumimmi pivutit, issunngussaatillu.« 

20 Angutip nuliani Evamik atserpaa inuusut 
tamarmik anaanagisussaammassuk. 21 Guutillu 
Naalakkap angut nulialu amernik atisassiorpai 
atisassianilu taakkununnga atitillugit. 

22 Guuti Naalagaq oqarpoq: »Tassa inuk 
uatsitut ilerpoq ajunngitsoq ajortorlu nalujun- 
naarlugit. Aamma taava orpiup inuussutaasup 
paarnaanik tigusinialeratarsinnaavoq nerilluni- 
lu toqusussaajunnnarluni.« 23 Taava Guutip 
Naalakkap inuit naatsiivimmit Edenimit ani- 
sippai nuna naggorissaqqullugu, tassannga 
pimmata. 24 Inuillu anisereeramigit kerubit 
panalu innaallagissatut naaralaartoq naatsii- 
viup Edenip kangiani inissippai, orpimmut 



3,20 Eva: Inuuneq. 



inuussutaasumut aqqutaasoq nakkutigeqqul- 
lugu. 

